
[bookmark: _Toc214976566]Πτυχιακή Εργασία ΙΙ στο Πρόγραμμα Προπτυχιακών Σπουδών 
«Σπουδές Κινηματογραφικής Γραφής, Πρακτικής και Έρευνας» 

Η πτυχιακή εργασία II (Π.Ε. II) αποτελεί οπτικοακουστικό έργο υψηλού επιπέδου, την οποία εκπονεί ο/η φοιτητής/φοιτήτρια του Προγράμματος Προπτυχιακών Σπουδών (ΠΠΣ) «Σπουδές Κινηματογραφικής Γραφής, Πρακτικής και Έρευνας» (ΣΚΙ). Η Π.Ε. II αντιστοιχεί σε 30 ECTS που παρέχεται ως «υποχρεωτική επιλογής» στο όγδοο (8) εξάμηνο σπουδών. Προκειμένου ο/η φοιτητής/ήτρια να επιλέξει τη ΣΚΙ81 στο όγδοο (8) εξάμηνο σπουδών, πρέπει να έχει παρακολουθήσει επιτυχώς είκοσι οκτώ (28) Θ.Ε./Ε.Θ.Ε. των επτά (7) πρώτων ακαδημαϊκών εξαμήνων. 
Κατά τη διάρκεια της εκπόνησής της ο/η φοιτητής/φοιτήτρια καθοδηγείται από τον/την Επιβλέποντα/ουσα, στην κατά το δυνατόν πιο ολοκληρωμένη πρακτική εφαρμογή και θεωρητική τεκμηρίωση ενός οπτικοακουστικού έργου, κάνοντας συνδυαστική χρήση των προπτυχιακών του/της γνώσεων.
1. [bookmark: _Toc214976567]Σκοπός − Περιγραφή
Η εκπόνηση της Π.Ε. II έχει ως στόχο την πρακτική εφαρμογή της εξειδικευμένης γνώσης που απέκτησε ο/η φοιτητής/φοιτήτρια κατά τη διάρκεια των σπουδών του/της μέσω των Θ.Ε./Ε.Θ.Ε. του ΠΠΣ ΣΚΙ. Ταυτόχρονα, η προβολή του τελικού έργου και η προφορική υποστήριξή της πραγματοποιείται στο πλαίσιο του ΠΠΣ ΣΚΙ σε δημόσια παρουσίαση. Συγκεκριμένα, συμβάλλει ουσιαστικά στην ανάπτυξη δεξιοτήτων παρουσίασης και αναπαραστάσεων, αλλά και στην ικανότητα αντιμετώπισης ερωτο-απαντήσεων και διασαφήνισης αποριών.
2. [bookmark: _Toc214976568]Θέματα Πτυχιακής Εργασίας II
Οι φοιτητές/ριες καλούνται να προτείνουν τη θεματολογία τους μέχρι τις 30 Νοεμβρίου για εκπόνηση στο εαρινό εξάμηνο και μέχρι 31 Μαΐου για εκπόνηση στο χειμερινό εξάμηνο.
3. [bookmark: _Toc214976569]Μορφή και έκταση της Πτυχιακής Εργασίας II
Η εργασία θα παρουσιάζεται σε μορφή αρχείου βίντεο και γραπτού κειμένου, με τα αναγκαία σχήματα, διαγράμματα, φωτογραφίες και εικόνες. Τα παραδοτέα της εργασίας μπορούν να χωριστούν σε τρία στάδια ως εξής:
Προπαραγωγή
· Κείμενο έρευνας επάνω στο έργο (σκηνογραφική, ενδυματολογική, ιστορική κλπ) έως 2000 λέξεις
· Σενάριο
· Storyboard
· Découpage
Παραγωγή
· Κείμενο προθέσεων σκηνοθέτη (έως 1000 λέξεις)
· Τελικό οπτικοακουστικό έργο διάρκειας έως 30 λεπτών (αρχείο mp4 HD)
Μετα-παραγωγή
· Trailer διάρκειας μέχρι 3 λεπτά (αρχείο mp4 HD)
· Poster (αρχείο εικόνας jpg)
· Συνοδευτικό υλικό προβολής σε Φεστιβάλ 
· Ημερολόγιο πεπραγμένων
Η γλώσσα συγγραφής των κειμένων της Π.Ε. II είναι η ελληνική. Τα οπτικοακουστικά έργα μπορούν να είναι και σε άλλη γλώσσα. Το γραπτό κείμενο πρέπει να είναι σύμφωνο με το διαμορφωθέν από το Ελληνικό Ανοικτό Πανεπιστήμιο πρότυπο συγγραφής των Π.Ε. σε ένα ενιαίο αρχείο που να περιλαμβάνει τα ανωτέρω (έρευνα, σενάριο, προθέσεις, συνοδευτικό υλικό, ημερολόγιο κλπ)
Στο τέλος της Π.Ε. πρέπει να αναφέρεται ενυπόγραφα το ακόλουθο κείμενο:
«Δηλώνω ρητά ότι, σύμφωνα με το άρθρο 8 του Ν. 1599/1986 η παρούσα εργασία αποτελεί αποκλειστικά προϊόν προσωπικής εργασίας και δεν προσβάλλει κάθε μορφής δικαιώματα διανοητικής ιδιοκτησίας, προσωπικότητας και προσωπικών δεδομένων τρίτων, δεν περιέχει έργα/εισφορές τρίτων για τα οποία απαιτείται άδεια των δημιουργών/ δικαιούχων και δεν είναι προϊόν μερικής ή ολικής αντιγραφής, οι πηγές δε που χρησιμοποιήθηκαν περιορίζονται στις βιβλιογραφικές αναφορές και μόνον και πληρούν τους κανόνες της επιστημονικής παράθεσης».
4. [bookmark: _Toc214976570]Υποβολή προτάσεων για ανάθεση εκπόνησης της Πτυχιακής Εργασίας II
Οι φοιτητές/φοιτήτριες υποβάλλουν ηλεκτρονικά την πρόταση διατυπώνοντας αρχικό τίτλο και περιγραφή του θέματος που τους ενδιαφέρει.  
Προβλέπεται η εκπόνηση ομαδικών πτυχιακών εργασιών σε ομάδες έως 3 ατόμων. Στην περίπτωση των ομαδικών ταινιών οι φοιτητές/ριες είναι υποχρεωμένοι/ες να δηλώσουν στον/στην επιβλέποντα/ουσα διακριτούς ρόλους που θα συνεργαστούν. Οι παρακάτω ρόλοι είναι επιλέξιμοι:
Σκηνοθέτης, σεναριογράφος, διευθυντής φωτογραφίας, παραγωγός, μοντέρ, ειδικά εφέ, animator, συνθέτης μουσικής και ήχου, σκηνογράφος/ενδυματολόγος. 
Οι φοιτητές/ριες μπορούν να επιλέξουν ταυτόχρονα περισσότερους από ένα ρόλο.
Οι ομαδικές εργασίες βαθμολογούνται αυτόνομα κατά 60% του βαθμού για το σύνολο του έργου και κατά 40% για τον ατομικό ρόλο του/της κάθε φοιτητή/ήτριας. Σε περίπτωση ανάληψης του ίδιου ρόλου από δύο ή περισσότερους φοιτητές, τότε η βαθμολογία κατανέμεται ισόποσα.
5. [bookmark: _Toc214976571]Χρόνος υποβολής προτάσεων και προϋποθέσεις ανάθεσης εκπόνησης της Πτυχιακής Εργασίας II
[bookmark: _Hlk134179035]Η περίοδος υποβολής προτάσεων για τους/τις φοιτητές/ήτριες που εκπονούν την Π.Ε. II στο εαρινό εξάμηνο γίνεται από την 1η Δεκεμβρίου έως τη 15η Ιανουαρίου, ενώ αντίστοιχα για τους/τις φοιτητές/ήτριες που εκπονούν τη Π.Ε. II στο χειμερινό εξάμηνο, η περίοδος υποβολής προτάσεων γίνεται από την 1η Ιουνίου έως τη 15η Ιουλίου.
Η υποβολή πρότασης για εκπόνηση της Π.Ε II μπορεί να πραγματοποιηθεί, αφού ο/η φοιτητής/φοιτήτρια έχει παρακολουθήσει επιτυχώς τις ΘΕ του 3ου έτους των σπουδών του/της.
6. [bookmark: _Toc214976572]Έναρξη και διάρκεια εκπόνησης της Πτυχιακής Εργασίας II
Ο/Η Διευθυντής/Διευθύντρια του Προγράμματος Σπουδών ΣΚΙ ορίζει τον/την  Επιβλέποντα/ουσα της Πτυχιακής Εργασίας II και το δεύτερο μέλος της Επιτροπής Κρίσης για καθεμία υποβληθείσα πρόταση Π.Ε. II, εφόσον αυτή πληροί τις βασικές ακαδημαϊκές απαιτήσεις, έως τις 15 Σεπτεμβρίου για το χειμερινό εξάμηνο και ως τις 15 Φεβρουαρίου για το Εαρινό εξάμηνο. Οι όροι  συγκρότησης της Επιτροπής Κρίσης περιγράφονται στο άρθρο 9.
Στη συνέχεια, ο/η Επιβλέπων/ουσα της Π.Ε. II, σε συνεργασία με τους/τις υποψηφίους/υποψήφιες φοιτητές/φοιτήτριες για εκπόνηση, οριστικοποιεί το θέμα, το βασικό περιεχόμενο της Π.Ε. II και τον τίτλο της Π.Ε. II. Στο πλαίσιο αυτό, ο/η φοιτητής/ήτρια καταχωρεί εντός του πρώτου μήνα εκπόνησης (Οκτώβριος/Μάρτιος) στον Ψηφιακό Χώρο Εκπαίδευσης (courses) τα ως άνω οριστικοποιημένα δεδομένα και έπειτα ο/η Επιβλέπων/ουσα δίνει την τελική έγκριση.
Επιβλέποντες/ουσες της Π.Ε. II είναι μέλη του διδακτικού προσωπικού του Προγράμματος Σπουδών ΣΚΙ, υποψήφια μέλη ΣΕΠ του ΠΠΣ ΣΚΙ και μέλη ΔΕΠ της ΣΕΤ.
Η τροποποίηση θέματος και του τίτλου της Π.Ε. II είναι δυνατή εντός του πρώτου διμήνου εκπόνησης. Σε μία τέτοια περίπτωση υποβάλλεται προς έγκριση στον/στη Διευθυντή/Διευθύντρια του Προγράμματος Σπουδών ΣΚΙ σχετικό αίτημα, με την απαραίτητη τεκμηρίωση, από τον/ην Επιβλέποντα/ουσα της Π.Ε. II. Στην περίπτωση έγκρισης από τον/τη Διευθυντή/Διευθύντρια του Π.Σ. ΣΚΙ, ενημερώνεται σχετικά το τμήμα Μητρώου.
Η τυπική έναρξη εκπόνησης της Π.Ε. II είναι η 1η Οκτωβρίου για τους/τις φοιτητές/ήτριες που εκπονούν την Π.Ε. II στο χειμερινό εξάμηνο, ενώ αντίστοιχα για τους/τις φοιτητές/ήτριες που εκπονούν την Π.Ε. II στο εαρινό εξάμηνο είναι η 1η Μαρτίου και εφόσον ο/η φοιτητής/ήτρια έχει προβεί στην εκπλήρωση των οικονομικών υποχρεώσεών του/της προς το ΕΑΠ σε ό,τι αφορά στη Π.Ε. II σύμφωνα με τα σχετικά προβλεπόμενα.
Στην περίπτωση που ο τίτλος διαφοροποιείται από τον αρχικό οι υποψήφιοι/υποψήφιες έχουν τη δυνατότητα να υποβάλουν, μετά από τη σύμφωνη γνώμη του/ης Επιβλέποντα/ουσας, την τελική δήλωση του τίτλου της Π.Ε. II ηλεκτρονικά μέσω ειδικής εκπαιδευτικής πλατφόρμας έως και ένα (1) μήνα πριν την καταληκτική ημερομηνία υποβολής της Π.Ε. II.
Η μέγιστη διάρκεια εκπόνησης της Π.Ε. II είναι ένα (1) ακαδημαϊκό εξάμηνο. 
7. [bookmark: _Toc214976573]Πλαίσιο εκπόνησης της Πτυχιακής Εργασίας II
Η Π.Ε. II διαρκεί ένα (1) ακαδημαϊκό εξάμηνο (συμπεριλαμβανομένης και της ημερομηνίας εξέτασης) από την επίσημη ημερομηνία έναρξής της. Ο/Η φοιτητής/φοιτήτρια που επιλέγει τη θεματική περιοχή που επιθυμεί να εκπονήσει την Π.Ε. II βρίσκεται σε συνεχή επαφή και συνεννόηση με τον/ην Επιβλέποντα/ουσα. Η Π.Ε II εκπονείται με ευθύνη του/της φοιτητή/φοιτήτριας/ομάδας και με τη συνεχή παρακολούθηση και καθοδήγηση του/ης Επιβλέποντα/ουσας.
Πραγματοποιούνται κατ’ ελάχιστο τρεις (3) συμβουλευτικές συναντήσεις μεταξύ του/της Επιβλέποντα/ουσας και του/της φοιτητή/φοιτήτριας/ομάδας. Ο έλεγχος και η επίβλεψη γίνεται από τον Επιβλέποντα της Π.Ε. II.
8. [bookmark: _Toc214976574]Διαδικασία κρίσης και ολοκλήρωσης της Πτυχιακής Εργασίας II
Ο/Η φοιτητής/ήτρια υποβάλει την εργασία στην Επιτροπή Κρίσης (του Άρθρου 9) μέχρι την 20η Ιανουαρίου -εκπόνηση στο χειμερινό εξάμηνο- και την 20η Ιουνίου -εκπόνηση στο εαρινό εξάμηνο- αντιστοίχως. Μετά και τις απαραίτητες διορθώσεις/βελτιώσεις, σύμφωνα με τις παρατηρήσεις της επιτροπής, καταθέτει το τελικό κείμενο στον Ψηφιακό Χώρο Εκπαίδευσης (courses) μέχρι την 31η Ιανουαρίου (εκπόνηση στο χειμερινό εξάμηνο) ή την 30η Ιουνίου (εκπόνηση στο εαρινό εξάμηνο) και εφόσον λάβει θετική κρίση, η εξέταση-παρουσίαση της Π.Ε. II γίνεται την περίοδο Φεβρουαρίου με τη λήξη της εξεταστικής (1ης περιόδου) ή την περίοδο Ιουλίου με τη λήξη των επαναληπτικών εξετάσεων. 
Για να μπορέσει μια Π.Ε. II να υποστηριχθεί προφορικά στην εξεταστική περίοδο, πρέπει (α) να έχει λάβει θετική κρίση από την Επιτροπή Κρίσης και απαραίτητα (β) να έχουν ολοκληρωθεί επιτυχώς οι Θ.Ε./Ε.Θ.Ε. που απαιτούνται από το ΠΠΣ για τη λήψη πτυχίου. Σε περίπτωση διαφωνίας των δύο (2) μελών της Επιτροπής Κρίσης, θα συμμετέχει στη διαδικασία και τρίτος/η (3ος/η) αξιολογητής/ήτρια, ο/η οποίος/α θα είναι ο/η Διευθυντής/ύντρια ή άλλο μέλος του ΠΠΣ που ορίζεται από τον/ην ίδιο/α.

Κατά τη διαδικασία ολοκλήρωσης της Πτυχιακής Εργασίας II (Π.Ε. II) δύναται να προκύψουν τα εξής ενδεχόμενα:
· Σε περίπτωση θετικής κρίσης της Π.Ε. II, από την επιτροπή κρίσης, αλλά μη επιτυχούς ολοκλήρωσης των Θ.Ε./Ε.Θ.Ε, ο/η φοιτητής/ήτρια δεν μπορεί να υποστηρίξει προφορικά την πτυχιακή του/της εργασία και η σχετική υποστήριξη −υπό τις ίδιες προϋποθέσεις− μετατίθεται στην επόμενη διαδοχική εξεταστική περίοδο. Σε αυτή την περίπτωση, δεν καταβάλλεται επιπλέον οικονομική συμμετοχή για την υποστήριξη της Π.Ε. II
· Σε περίπτωση θετικής κρίσης της Π.Ε. II, αλλά αποτυχίας στην παρουσίαση της Π.Ε. II, ο/η φοιτητής/ήτρια επαναλαμβάνει τη διαδικασία εκπόνησης της Π.Ε. II με πλήρεις εκπαιδευτικές και οικονομικές υποχρεώσεις. 
· Σε περίπτωση μη ολοκλήρωσης της εκπόνησης της Π.Ε. II κατά τη διάρκεια του εξαμήνου, ο/η φοιτητής/ήτρια έχει δικαίωμα παράτασης, με τον/την ίδιο/α επιβλέποντα/ουσα, στο αμέσως επόμενο διαδοχικό εξάμηνο. Συγκεκριμένα, για την εκπόνηση (1ο εξάμηνο) καταβάλλεται οικονομική συμμετοχή, ενώ για την παράταση (2ο εξάμηνο) καταβάλλεται το ήμισυ της πλήρους οικονομικής συμμετοχής. 
· Σε περίπτωση ομαδικής εργασίας οι ως άνω όροι ισχύουν για το σύνολο της ομάδας.

Κάθε νέα εγγραφή υπόκειται σε πλήρεις οικονομικές υποχρεώσεις.
9. [bookmark: _Toc214976575]Επιτροπές Κρίσης
Οι Επιτροπές Κρίσης αποτελούνται από τον/την Α΄ Επιβλέποντα/ουσα ΣΕΠ, το δεύτερο μέλος ΣΕΠ της Επιτροπής Κρίσης. Μπορεί να συμμετέχει και ο/η Διευθυντής/ύντρια μόνο κατά την προφορική εξέταση στη διαδικασία κρίσης και συνεπώς στη διαμόρφωση του τελικού βαθμού, εάν και εφόσον κρίνεται απαραίτητο. 
10. [bookmark: _Toc214976576]Εξέταση της Πτυχιακής Εργασίας II
Για τη διαδικασία παρουσίασης της Π.Ε. II ο/η εξεταζόμενος/η οφείλει να αποστείλει αντίγραφο αυτής, δύο εβδομάδες πριν από την ημερομηνία παρουσίασής της, στα μέλη της Επιτροπής Κρίσης.
Η έκταση και το βάθος της προφορικής εξέτασης είναι ανάλογα της μορφής παρουσίασης της εργασίας, ενώ η παρουσίαση πρέπει να γίνεται στην ελληνική γλώσσα. 
Ο/Η εξεταζόμενος/εξεταζόμενη και τα μέλη της Επιτροπής Κρίσης συμμετέχουν στη διαδικασία παρουσίασης με βάση τις σχετικές αποφάσεις των ακαδημαϊκών οργάνων του ΕΑΠ, διαφυλάσσοντας σε κάθε περίπτωση την εγκυρότητα της διαδικασίας υποστήριξης.
Η Επιτροπή Κρίσης αξιολογεί συνολικά τη Π.Ε. II (οπτικοακουστικό έργο, γραπτό κείμενο και προφορική παρουσίαση), χωρίς να είναι παρών/παρούσα ο/η φοιτητής/φοιτήτρια ή λοιπό ακροατήριο. Η Π.Ε. II βαθμολογείται ξεχωριστά από κάθε μέλος της Επιτροπής Κρίσης, σε κλίμακα από 0 έως 10 με ακρίβεια ενός δεκαδικού ψηφίου και εξάγεται ο μέσος όρος (με ακρίβεια ενός δεκαδικού ψηφίου). Στη συνέχεια, ο/η Επιβλέπων/ουσα καταχωρεί στον Ψηφιακό Χώρο Εκπαίδευσης τον τελικό βαθμό της Π.Ε II, εντός 15 ημερών.
Σε περίπτωση που η Επιτροπή προτείνει διορθώσεις στο κείμενο ή στο οπτικοακουστικό έργο, αυτές πρέπει να ολοκληρωθούν εντός 10 ημερών από την ημερομηνία παρουσίασης και να υποβληθεί εκ νέου το διορθωμένο κείμενο στον/ην Επιβλέποντα/ουσα για την τελική αποδοχή. 
Σε περίπτωση απόρριψης της Π.Ε. II κατά την παρουσίαση ή όταν ο τελικός βαθμός αξιολόγησης της εργασίας είναι μη προβιβάσιμος (μικρότερος του -5-), η Επιτροπή Κρίσης οφείλει να τεκμηριώσει γραπτώς τους λόγους αποτυχίας της συγκεκριμένης εργασίας.
Σε περίπτωση βαθμολογικής απόκλισης άνω των 3 μονάδων ο Δ.Π.Σ. αποφασίζει για την τελική βαθμολογία.
11. [bookmark: _Toc214976577]Βαθμολόγηση της Πτυχιακής Εργασίας II
Η Π.Ε. II βαθμολογείται ξεχωριστά, σε κλίμακα 0-10, από κάθε μέλος της Επιτροπής Κρίσης και στη συνέχεια εξάγεται ο μέσος όρος (τελικός βαθμός της Π.Ε. II) με ακρίβεια ενός δεκαδικού ψηφίου, από το οπτικοακουστικό έργο, το γραπτό κείμενο και την προφορική παρουσίαση. Προκειμένου να διασφαλίζεται η ομοιόμορφη αξιολόγηση των Π.Ε. II, ο βαθμός των μελών της Επιτροπής Κρίσης διαμορφώνεται στη βάση της αξιολόγησης του οπτικοακουστικού έργου, του γραπτού υποβληθέντος κειμένου και της προφορικής παρουσίασης.
Τα κριτήρια αξιολόγησης και ο βαθμός σημαντικότητας του καθενός στον προσδιορισμό του βαθμού της Π.Ε. II, ενδεικτικά καθορίζονται από τον ακόλουθο οδηγό διαβάθμισης:









	[bookmark: _Hlk178082336]ΑΞΙΟΛΟΓΗΣΗ ΠΡΟΦΟΡΙΚΗΣ ΠΑΡΟΥΣΙΑΣΗΣ

	0-2.0
	2.1-5.0
	5.1-8.5
	8.6-10.0

	· Η παρουσίαση δεν ήταν κατανοητή και επαρκής.
· Ο/Η φοιτητής/ήτρια  δεν ήταν καλά προετοιμασμένος/η
· Ο/Η φοιτητής/ήτρια δεν έκανε καλή διαχείριση του χρόνου που είχε στη διάθεσή του/ης.
· Οι διαφάνειες δεν ήταν ευανάγνωστες και είχαν πολλά λάθη.
· Ο/Η φοιτητής/ήτρια δεν μπόρεσε να ανταπεξέλθει επαρκώς στις ερωτήσεις που διατυπώθηκαν μετά το τέλος της παρουσίασης.
	· Η παρουσίαση ήταν επαρκής.
· Ο/Η φοιτητής/ ήτρια δεν ήταν καλά προετοιμασμένος/η.
· Ο/Η φοιτητής/ήτρια έκανε καλή διαχείριση του χρόνου που είχε στη διάθεσή του/ης.
· Ο/Η φοιτητής/ ήτρια μπόρεσε να ανταπεξέλθει επαρκώς στις ερωτήσεις που διατυπώθηκαν μετά το τέλος της παρουσίασης
	· Η παρουσίαση ήταν επαρκής.
· Ο/Η φοιτητής/ήτρια ήταν πολύ καλά προετοιμασμένος/η.
· Οι διαφάνειες ήταν βασισμένες στην Π.Ε..
· Ο/Η φοιτητής/ήτρια σεβάστηκε τον χρόνο που δόθηκε.
· Ο/Η φοιτητής/ήτρια μπόρεσε να ανταπεξέλθει στις ερωτήσεις που διατυπώθηκαν μετά το τέλος της παρουσίασης.
	· Η παρουσίαση ήταν άριστη.
· Ο/Η φοιτητής/ήτρια ήταν εξαιρετικά προετοιμασμένος/η
· Οι διαφάνειες ήταν βασισμένες στην Π.Ε..
· Ο/Η φοιτητής/ήτρια  σεβάστηκε πλήρως τον χρόνο που δόθηκε. 
· Ο/Η φοιτητής/ήτρια μπόρεσε να ανταπεξέλθει πλήρως στις ερωτήσεις που διατυπώθηκαν μετά το τέλος της παρουσίασης.



	ΑΞΙΟΛΟΓΗΣΗ ΥΠΟΒΛΗΘΕΝΤΟΣ ΓΡΑΠΤΟΥ ΚΕΙΜΕΝΟΥ

	<5.0
	5.1-6.0
	6.1-7.0
	7.1-8.5
	8.6-10.0

	· Η Π.Ε. δεν πληροί τα κριτήρια του προγράμματος σπουδών ΣΚΙ. Διαπιστώνονται σοβαρές ελλείψεις σε όλα τα επιμέρους στοιχεία του έργου.
· Χρειάζεται σημαντική βελτίωση προκειμένου να γίνει δεκτή.
· Υπάρχουν σημαντικά λάθη.
	· Η Π.Ε. πληροί τα κριτήρια του προγράμματος. Η μεθοδολογία και δομή της είναι επαρκείς.
· Η Π.Ε. είναι ολοκληρωμένη.
· Η μεθοδολογία της και η δομή της είναι στοιχειώδεις.
· Το κείμενο πληροί εν μέρει τα ακαδημαϊκά πρότυπα και κανόνες.
· Υπάρχουν μερικά γραμματικά και συντακτικά λάθη.
	· Η Π.Ε. πληροί τα κριτήρια του προγράμματος.
· Η μεθοδολογία της και η δομή της είναι επαρκής και ολοκληρωμένη.
· Το κείμενο πληροί τα ακαδημαϊκά πρότυπα και κανόνες. 
· Δεν υπάρχουν γραμματικά και συντακτικά λάθη.
	· Η Π.Ε. πληροί τα κριτήρια του προγράμματος και είναι επιστημονικά άρτια.
· Η μεθοδολογία της και η δομή της είναι επαρκής και ολοκληρωμένη.
· Η Π.Ε. διαθέτει και στοιχεία πρωτότυπης συνεισφοράς στη γνώση.
· Το κείμενο πληροί τα ακαδημαϊκά πρότυπα και κανόνες.
·  Δεν υπάρχουν γραμματικά και συντακτικά λάθη.
	· Η Π.Ε. πληροί τα κριτήρια του προγράμματος και είναι άριστη.
· Η Π.Ε. διαθέτει στοιχεία πρωτότυπης  και σημαντικής συνεισφοράς στη γνώση.
· Η μεθοδολογία της και η δομή της είναι άριστες.
· Το κείμενο πληροί τα ακαδημαϊκά πρότυπα και είναι άριστο



	ΑΞΙΟΛΟΓΗΣΗ ΥΠΟΒΛΗΘΕΝΤΟΣ ΟΠΤΙΚΟΑΚΟΥΣΤΙΚΟΥ ΕΡΓΟΥ

	<5.0
	5.1-6.0
	6.1-7.0
	7.1-8.5
	8.6-10.0

	· Το έργο δεν πληροί τα κριτήρια του προγράμματος σπουδών ΣΚΙ.  
· Διαπιστώνονται σημαντικές ελλείψεις στη σύλληψη, τη δομή ή/και την υλοποίηση.  
· Η σχέση μορφής και περιεχομένου είναι ασαφής ή προβληματική.  
· Η τεχνική υλοποίηση (εικόνα, ήχος, μοντάζ κ.λπ.) παρουσιάζει σοβαρές αδυναμίες. 
· Απαιτείται σημαντική αναθεώρηση προκειμένου να γίνει αποδεκτό.

	· Το έργο πληροί βασικά τα κριτήρια του προγράμματος.
· Η καλλιτεχνική σύλληψη είναι κατανοητή αλλά στοιχειώδης.
· Η δομή και η ανάπτυξη του έργου είναι επαρκείς αλλά περιορισμένες.
· Η τεχνική υλοποίηση είναι βασική και παρουσιάζει ορισμένες αδυναμίες.
· Η σχέση μορφής και περιεχομένου είναι μερικώς αναπτυγμένη.
	· • Το έργο πληροί τα κριτήρια του προγράμματος.  
· • Η καλλιτεχνική σύλληψη είναι σαφής και συνεκτική.  
· • Η δομή και η ανάπτυξη του έργου είναι επαρκείς και ολοκληρωμένες.  
· • Η τεχνική υλοποίηση (εικόνα, ήχος, μοντάζ κ.λπ.) είναι ικανοποιητική.  
· • Υπάρχει συνοχή μεταξύ εννοιολογικού πλαισίου και οπτικοακουστικής μορφής.
· 
	· • Το έργο πληροί πλήρως τα κριτήρια του προγράμματος και είναι καλλιτεχνικά άρτιο.  
· • Η καλλιτεχνική σύλληψη είναι αναπτυγμένη και τεκμηριωμένη.  
· • Η δομή και η δραματουργία/αφηγηματική ανάπτυξη είναι σαφείς και αποτελεσματικές.  
· • Η τεχνική υλοποίηση είναι ιδιαίτερα προσεγμένη.  
· • Το έργο παρουσιάζει στοιχεία πρωτότυπης καλλιτεχνικής προσέγγισης.
	· Το έργο πληροί τα κριτήρια του προγράμματος και είναι άριστο.  
· Διακρίνεται για υψηλό επίπεδο καλλιτεχνικής σύλληψης και δημιουργικής πρωτοτυπίας.  
· Η δομή, η δραματουργία και η οπτικοακουστική γλώσσα είναι εξαιρετικά ολοκληρωμένες.  
· Η τεχνική υλοποίηση είναι άριστη και υπηρετεί πλήρως το καλλιτεχνικό όραμα.  
· Το έργο παρουσιάζει σημαντική και πρωτότυπη καλλιτεχνική συμβολή.


Ο τελικός βαθμός της Π.Ε. II είναι ενιαίος και εξάγεται από το μέσο όρο της βαθμολογίας των μελών της Επιτροπής Κρίσης και αντικατοπτρίζει τη συνολική παρουσίαση της Π.Ε. II. Για την αποτύπωση του χρησιμοποιείται η κλίμακα από 0 έως 10 με ακρίβεια ενός δεκαδικού ψηφίου. Η ποσοστιαία βαθμολόγηση κάθε επιμέρους κριτηρίου αξιολόγησης ορίζεται από την Επιτροπή Κρίσης.
12. [bookmark: _Toc214976578]Αντίγραφα Π.Ε.
Οι φοιτητές/φοιτήτριες οφείλουν, κατόπιν της επιτυχούς παρουσίασης/εξέτασης της Πτυχιακής Εργασίας II και έχοντας ενσωματώσει σε αυτή τυχόν διορθώσεις ή συμπληρώσεις, ακόμα και παραρτήματα που μπορεί να τους υποδειχθούν από την Επιτροπή Κρίσης, να αναρτήσουν το τελικό αρχείο (PDF) στο αποθετήριο του ΕΑΠ (apothesis.eap.gr). Επίσης, πρέπει να προσκομίσουν τον φάκελο με όλα τα αρχεία στη Σχολή Εφαρμοσμένων Τεχνών και Βιώσιμου Σχεδιασμού, ώστε να αποθηκευτούν σε ειδικό διακομιστή.
13. [bookmark: _Toc214976579]Πνευματικά δικαιώματα
Οι Πτυχιακές Εργασίες προστατεύονται με τον νόμο των πνευματικών δικαιωμάτων (Ν. 2121/1993). Η Π.Ε. II και ό,τι άλλο έχει αναπτυχθεί στο πλαίσια εκπόνησής της ή θα προκύψει από αυτήν, όπως τα πιθανά δικαιώματα ευρεσιτεχνίας ή εμπορικής εκμετάλλευσης, προστατεύονται από την εκάστοτε ισχύουσα αντίστοιχη νομοθεσία (Ν. 1733/1987, 4864/2021 κλπ) και ανήκουν στον/η δημιουργό τους. Οι εργασίες αποτελούν πνευματική ιδιοκτησία των φοιτητών/τριών, αλλά στο πλαίσιο της πολιτικής ανοικτής πρόσβασης εκχωρούν στο ΕΑΠ., μη αποκλειστική άδεια χρήσης του δικαιώματος αναπαραγωγής, προσαρμογής, δημόσιου δανεισμού, παρουσίασης στο κοινό και ψηφιακής διάχυσής τους διεθνώς, σε ηλεκτρονική μορφή και σε οποιοδήποτε μέσο, για διδακτικούς και ερευνητικούς σκοπούς, άνευ ανταλλάγματος και για όλο τον χρόνο διάρκειας των δικαιωμάτων πνευματικής ιδιοκτησίας. Η ανοικτή πρόσβαση στο πλήρες κείμενο για μελέτη και ανάγνωση δεν σημαίνει καθ’ οιονδήποτε τρόπο παραχώρηση δικαιωμάτων διανοητικής ιδιοκτησίας του/ης συγγραφέα/δημιουργού ούτε επιτρέπει την αναπαραγωγή, αναδημοσίευση, αντιγραφή, αποθήκευση, πώληση, εμπορική χρήση, μετάδοση, διανομή, έκδοση, εκτέλεση, «μεταφόρτωση» (downloading), «ανάρτηση» (uploading), μετάφραση, τροποποίηση με οποιονδήποτε τρόπο, τμηματικά ή περιληπτικά της εργασίας, χωρίς τη ρητή προηγούμενη έγγραφη συναίνεση του/ης συγγραφέα/ως. Ο/Η δημιουργός διατηρεί το σύνολο των ηθικών και περιουσιακών του/ης δικαιωμάτων.
Το ΕΑΠ, στο πλαίσιο της πολιτικής ανοικτής πρόσβασης των Πτυχιακών/Διπλωματικών Εργασιών, προτείνει προαιρετικά τη διαχείριση των δικαιωμάτων πνευματικής ιδιοκτησίας των εργασιών με άδειες Creative Commons (https://creativecommons.org/licenses). Εάν οι φοιτητές/φοιτήτριες επιλέξουν αυτή τη μέθοδο, πρέπει να αναφέρουν σε ευδιάκριτο σημείο της εργασίας τους με ποια συγκεκριμένη άδεια την παρέχουν. Η εφαρμογή των αδειών Creative Commons δεν επηρεάζει την ανοικτή πρόσβαση του πλήρους κειμένου των εργασιών, αλλά ορίζει τις σχέσεις μεταξύ της εργασίας των καταθετών και του αναγνωστικού κοινού.
Σε περίπτωση που δημοσιευθεί τμήμα της Π.Ε. II ή ολόκληρη η Π.Ε. II σε ηλεκτρονικό ή έντυπο μέσο, πρέπει υποχρεωτικά να αναγράφεται το Πρόγραμμα Προπτυχιακών Σπουδών «Σπουδές Κινηματογραφικής Γραφής Πρακτικής και Έρευνας» και η Σχολή Εφαρμοσμένων Τεχνών και Βιώσιμου Σχεδιασμού του Ελληνικού Ανοικτού Πανεπιστημίου.
Οι φοιτητές/φοιτήτριες, κατόπιν αιτήματός τους στο Τμήμα Βιβλιοθήκης, έχουν το δικαίωμα αναβολής δημοσίευσης της Πτυχιακής τους Εργασίας II στο Αποθετήριο μέχρι και 3 χρόνια, εφόσον:
· Θέλουν να υποβάλουν μέρος της εργασίας προς δημοσίευση σε επιστημονικά δημοσιεύματα (π.χ. περιοδικά) ή σε κάποιο συνέδριο.
· Έχουν υποβάλει μέρος του έργου σε διαδικασία κατοχύρωσης, π.χ. σε περιπτώσεις πατέντας.
· Διαπραγματεύονται την εμπορική εκμετάλλευση μέρους του έργου.
· Έχουν κάποιον άλλο σοβαρό λόγο, τον οποίο αναγράφουν στο αίτημά τους.
Μέχρι τη λήξη του χρονικού αυτού διαστήματος, στο Αποθετήριο θα είναι αναρτημένα μόνο τα στοιχεία περιγραφής της εργασίας, ενώ μετά το πέρας των 3 ετών θα αναρτάται το πλήρες κείμενο της Π.Ε. II.
14. [bookmark: _Toc214976580]Διοικητικά θέματα
· Ανάρτηση θεμάτων στον Ψηφιακό Χώρο Εκπαίδευσης (courses): μέχρι 31 Μαΐου για εκπόνηση στο χειμερινό εξάμηνο και μέχρι τις 30 Νοεμβρίου για εκπόνηση στο εαρινό εξάμηνο. 
· Υποβολή προτάσεων από φοιτητές/φοιτήτριες: την περίοδο 1η  Ιουνίου έως 15η  Ιουλίου για εκπόνηση στο χειμερινό εξάμηνο - την περίοδο 1η Δεκεμβρίου έως 15η Ιανουαρίου για εκπόνηση στο εαρινό εξάμηνο.
· Δήλωση και καταβολή οικονομικής συμμετοχής Π.Ε. II: εντός της περιόδου δήλωσης νέων Θ.Ε..
· Έλεγχος δικαιώματος εκπόνησης Π.Ε. II: αμέσως μετά τη δήλωσή της.
· Δυνατότητα τροποποίησης θέματος και τίτλου Π.Ε. II: εντός του πρώτου διμήνου εκπόνησης (χειμερινό εξάμηνο: Οκτώβριο – Νοέμβριο & εαρινό εξάμηνο: Μάρτιο – Απρίλιο). 
· Δυνατότητα αλλαγής τίτλου της Π.Ε. II: έως και ένα (1) μήνα πριν από την καταληκτική ημερομηνία υποβολής της Π.Ε. II (χειμερινό εξάμηνο: τέλη Δεκεμβρίου & εαρινό εξάμηνο: τέλη Μαΐου).
· Γνωστοποίηση τελικής βαθμολογίας: καταχώρησή της στον Ψηφιακό Χώρο εκπαίδευσης. Σε περίπτωση αποτυχίας στην Π.Ε. II αναρτάται σχετική συνοδευτική αιτιολόγηση.

15. [bookmark: _Toc214976581]Αντιγραφή/Λογοκλοπή
[bookmark: _Hlk184985636][bookmark: _Hlk184985759][bookmark: _Hlk184985927]Η αντιγραφή και η λογοκλοπή αποτελούν μη ορθές ακαδημαϊκές πρακτικές, αντιμετωπίζονται ως πειθαρχικά παραπτώματα και κατά συνέπεια διέπονται από ποινές, σύμφωνα με  τα προβλεπόμενα της κείμενης νομοθεσίας. Ο έλεγχος για ομοιότητα του κειμένου της Π.Ε. πραγματοποιείται σε όλες τις φάσεις υλοποίησής της. Στις περιπτώσεις κατά τις οποίες διαπιστώνεται κειμενική ομοιότητα/ταύτιση, αντιγραφή ή/και λογοκλοπή, ο/η φοιτητής/τρια οφείλει άμεσα να συμμορφωθεί με τις υποδείξεις του/ης Επιβλέποντα/ουσας για αποκατάσταση της ορθής ακαδημαϊκής πρακτικής επί του θέματος αυτού. Στην αντίθετη περίπτωση, γίνεται επικοινωνία του/ης Επιβλέποντος/ουσας με τον/τη φοιτητή/φοιτήτρια, ενημερώνεται ο/η Διευθυντής/Διευθύντρια του Προγράμματος Σπουδών ΣΚΙ, το δεύτερο μέλος της Επιτροπής Κρίσης, η Σχολή Εφαρμοσμένων Τεχνών και Βιώσιμου Σχεδιασμού και τα αρμόδια πειθαρχικά όργανα του Ε.Α.Π.. Στο πλαίσιο αυτό, επισημαίνεται πως εν γένει τα πειθαρχικά παραπτώματα, όπως και οι αντίστοιχες πειθαρχικές ποινές καθορίζονται/ρυθμίζονται από τις κείμενες διατάξεις. 



[bookmark: _Toc214976582]Διάγραμμα Διαδικασιών Εκπόνησης Πτυχιακής Εργασίας στο Πρόγραμμα Σπουδών ΣΚΙ 
	Α.Α.
	
Διαδικασία
	
Χρονική Περίοδος
	
Άρθρο/α Κανονισμού

	1.
	Ανάρτηση θεμάτων
	· χειμερινό: μέχρι 31 Μαΐου 
· εαρινό: μέχρι  30 Νοεμβρίου 
	Άρθρο2

	2.
	Ηλεκτρονική υποβολή πρότασης από υποψήφιους φοιτητές/φοιτήτριες για  εκπόνηση Π.Ε. II
	· χειμερινό: 1η  Ιουνίου έως 15η  Ιουλίου 
· εαρινό: 1η Δεκεμβρίου έως 15η Ιανουαρίου 
	
Άρθρο 5

	3.
	Έλεγχος δικαιώματος
εκπόνησης
	αμέσως μετά τη δήλωση της Π.Ε.
	Άρθρο 6

	4.
	Ορισμός Επιβλέποντα/ουσας και του δεύτερου μέλους της Επιτροπής Κρίσης
	· χειμερινό: έως  15 Σεπτεμβρίου 
· εαρινό: έως  15 Φεβρουαρίου 
	
Άρθρα 6, 8 & 9

	5.
	Τυπική έναρξη εκπόνησης  Π.Ε. II
	· 1η Οκτωβρίου για το χειμερινό 
· εαρινό: 1η Μαρτίου για το εαρινό 
	Άρθρο 6

	6.
	Οριστικοποίηση θέματος και  τίτλου από Επιβλέποντα/ουσα σε συνεργασία με τον/την υποψήφιο/υποψήφια
φοιτητή/φοιτήτρια προς  εκπόνηση
	· χειμερινό: τέλη Οκτωβρίου 
· εαρινό: τέλη Μαρτίου 
	
Άρθρο 6

	7.
	Τροποποίηση θέματος και τίτλου από Επιβλέποντα σε συνεργασία με τον/την υποψήφιο/υποψήφια
φοιτητή/φοιτήτρια προς εκπόνηση
	
· χειμερινό: Οκτώβριο – Νοέμβριο 
· εαρινό: Μάρτιο – Απρίλιο
	
Άρθρο 6

	8.
	Τελική Δήλωση τίτλου Π.Ε. II
	· χειμερινό: τέλη Δεκεμβρίου 
· εαρινό: τέλη Μαΐου
	Άρθρο 6

	9.
	Υποβολή της Π.Ε. II στον/ην Επιβλέποντα/ουσα προς διόρθωση.
	· χειμερινό: 20η Ιανουαρίου 
· εαρινό: 20η Ιουνίου  
	Άρθρο 8

	10.
	Κατάθεση τελικού κειμένου στον ψηφιακό χώρο εκπαίδευσης
	· χειμερινό: 31η Ιανουαρίου 
· εαρινό: 30η Ιουνίου 
	Άρθρο 8

	11.
	Υποστήριξη - Προφορική Εξέταση και βαθμολόγηση της Π.Ε. II
	· περίοδο Φεβρουαρίου με τη λήξη της εξεταστικής 
(εκπόνηση στο χειμερινό εξάμηνο) 
· περίοδο Ιουλίου με τη λήξη των επαναληπτικών εξετάσεων (εκπόνηση στο χειμερινό εξάμηνο).
	Άρθρα 8,  9 &10

